stanford-oval/wikipedia huggingface dataset:
Happier Than Ever
מיקומי שיא > מצעדי סוף שנה

|   ‏‏‏  2021> מדינה |   ‏‏‏  2021> מצעד |   ‏‏‏  2021> מיקום שיא |
| --- | --- | --- |
|  אוסטרליה | מצעד האלבומים האוסטרלי | 17 |
|  אירלנד | מצעד האלבומים האירי | 22 |
|  נורווגיה | VG-lista | 9 |
|  ניו זילנד | המצעד הניו זילנדי הרשמי | 26 |
|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |
| --- | --- | --- |
|  ארצות הברית | בילבורד 200 | 90 |
|  ארצות הברית | מצעד האלבומים המסחריים | 62 |
|  ארצות הברית | מצעד האלבומים העכשוויים | 71 |
|  ארצות הברית | מצעד אלבומי הרוק והאלטרנטיבי | 16 |
|  ארצות הברית | מצעד האלבומים האלטרנטיביים | 7 |
|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |
| --- | --- | --- |
|  אוסטרליה | מצעד האלבומים האוסטרלי | 71 |
|  ארצות הברית | בילבורד 200 | 131 |
|  ארצות הברית | מצעד האלבומים האלטרנטיביים | 14 |
|  צרפת | SNEP | 193 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| אוסטריה (IFPI Austria) | זהב | 7,500 |
| דנמרק (IFPI Denmark) | פלטינה | 20,000 |
| צרפת (SNEP) | זהב | 50,000 |
| איטליה (FIMI) | זהב | 25,000 |
| ניו זילנד (RMNZ) | פלטינה | 15,000 |
| פולין (ZPAV) | פלטינה | 20,000 |
| בריטניה (BPI) | זהב | 100,000 |
| ארצות הברית | — | 430,000 (נכון לינואר 2022) |
סיכום
| בכל העולם | — | 702,500 |
היסטוריית יציאות לאור

| אזור | תאריך יציאה | פורמט (ים) | חברת תקליטים | מקור |
| --- | --- | --- | --- | --- |
| עולם | 30 ביולי 2021 | תקליטור • תקליט • הורדה דיגיטלית • סטרימינג • קלטת שמע • מארז תקליטורים | דארק-רום • אינטרסקופ |  |
מריאן הירש

| --- | --- |

צילום מ-2020
 לידה:  23 בספטמבר 1949 (בת 75) טימישוארה, הרפובליקה העממית הרומנית 
 ענף מדעי:  בלשנות,  היסטוריה של התרבות
 מקום מגורים:  ארצות הברית
 מקום לימודים:  אוניברסיטת בראון 
 מוסדות:  אוניברסיטת קולומביה  דארטמות' קולג' 
 פרסים והוקרה:  מלגת גוגנהיים (2001) 
 www.columbia.edu/~mh2349/
 תרומות עיקריות
 חתימה:   
 
מריאן הירש (באנגלית וגרמנית: Marianne Hirsch‏, נולדה בשנת 1949 בטימישוארה) היא פילולוגית והיסטוריונית של התרבות האמריקאית, יהודייה ילידת רומניה, מומחית בספרות השוואתית, מחברת מחקרים על הזיכרון התרבותי והעברת הזיכרון של השואה אל הדורות הבאים.
התעניינה, בין השאר, בתפקיד הצילומים המשפחתיים בבניית הזהות של פרטים ומשפחות וכמדיום לבדיקה, לשילוב ולשילוב מחדש בזהויות אלה של העבר, לרבות אירועים טראומתיים, כדוגמת השואה.
קורות חייה > ילדות וצעירות

מריאן הירש נולדה כמריאנה הירש בעיר טימישוארה בדרום-מערב רומניה. הוריה, קרל הירש, יליד נובה סליציה ולוטה לבית גוטפריד מצ'רנוביץ התחתנו בגטו צ'רנוביץ. בשנת 1945, אחרי השחרור, עברו לגור זמנית בטימישוארה. גם הסבים היו יהודים תושבי בוקובינה: הסבים מצד האם היו מסדגורה, מצד האב הסב היה מוואמה, סוצ'אבה, והסבתא - מצ'רנוביץ.
מריאן הירש בילתה את ילדותה בבוקרשט, משם היגרה עם המשפחה לווינה בשנת 1961. ב-1962 התיישבה המשפחה בארצות הברית. הירש למדה באוניברסיטת בראון, שבה סיימה תואר ראשון ותואר שני, ובשנת 1975 את הדוקטורט בתחום הספרות ההשוואתית. מריאן הירש נשואה להיסטוריון יליד בוליביה לאו סיפצר, שהוריו נמלטו מאוסטריה. שפת האם שלה היא גרמנית, והיא מדברת גם רומנית, צרפתית ואנגלית.
קורות חייה > פעילותה המדעית ואקדמית

למשך 30 שנה בשנים 1974–2004 לימדה בדארטמות' קולג', אחת האוניברסיטאות הפרטיות מליגת הקיסוס היוקרתית בארצות הברית, החל משנת 1989 כפרופסור. בשנת 1977 הייתה למשך שנה פרופסור אורח לספרות צרפתית ומדעי הרוח באוניברסיטת ואנדרבילט.
החל משנת 2000 היא פרופסור לספרות אנגלית והשוואתית באוניברסיטת קולומביה בניו יורק. היא הייתה סגן יושבת ראש ויושבת ראש של האיגוד ללשון מודרנית באמריקה. היא פרסמה ספרים ומאות מאמרים מדעיים.
אחד הנושאים העיקריים שהעסיקו את הירש הוא העברת הזיכרונות מדור לדור. בספרה - The Generation of Postmemory:Writing and Visual Culture After the Holocaust (דור הבתר-זיכרון: כתיבה ותרבות חזותית אחרי השואה) היא הראתה כי זיכרונם של אירועים טראומטיים שעברו ההורים, הסבים או בני משפחה אחרים, חיים בתוך צאצאיהם, כאילו אלה האחרונים חוו בעצמם את החוויות האיומות שסיפרו האחרים. לצורך הדגמה לתאוריה זו, הביאה מריאן הירש מסיפורי ניצולי השואה מצ'רנוביץ ומסיפורי צאצאיהם, כולל הרשמים המוטבעים על ידי חפצים ותמונות שנשארו מן התקופה ההיסטורית. סוג זה של זיכרון, המושפע על ידי דמיונות השלכתיים ויצירה מחדש, כונה על ידי מריאן הירש "בתר-זיכרון" או "פוסט-זיכרון" (post-memory). המושג יושם על ידי מחברים שונים גם בסיטואציות טראומתיות, היסטוריות ותרבותיות אחרות. במחקרים אחרים (כמה מהם בשיתוף פעולה עם בעלה, לאו סיפצר) הנוגעים בתצלומים ישנים, הושפעה מריאן הירש על ידי המושג punctum של רולאן בארת ופיתחה את המושג "נקודות זיכרון" המקשר את הצילומים לזיכרון.
קורות חייה > חיים פרטיים

מריאן הירש נשואה להיסטוריון לאו ספיצר, שנולד ב בוליביה.במשפחה של יהודים פליטים מאוסטריה. 
שפת האם שלה היא גרמנית, כמו כן מדברת רומנית, צרפתית ואנגלית.
ספרים

The Generation of Postmemory: Writing and Visual Culture After the Holocaust, Columbia University Press 2012
Teaching the Representation of the Holocaust (co-ed. 2004)
Ghosts of Home: The Afterlife of Czernowitz in Jewish Memory,(עם לאו ספיצר). University of California Press 2010
Grace Paley Writing the World 2009
Rites of Return: Diaspora, Poetics and Politics of Memory 1997
The Familial Gaze 1999
Family Frames: Photography, Narrative and Postmemory Harvard University Press 1997
The Mother/Daughter Plot: Narrative, Psychoanalysis, Feminism 1992 (על אמהות ובנות בספרות)
לקריאה נוספת

cu Spitzer, Leo: Erinnerungspunkte. Schoahfotografien in zeitgenössischen Erzählungen. In: Fotogeschichte, Jg.25 (2005),Nr. 95, 29-44; 37.
הערות שוליים

↑  Hirsch Marianne (1949, Timișoara) - www.bjt2006.org.
| --- | --- |
בקרת זהויות :  NLI: 987007296328005171  PLWABN: 9810562761605606  BIBSYS: 90375263  BnF: cb12025236m (data)  CANTIC: a11379923  CiNii: DA02909721  GND: 128660112  LCCN: n82046653  NDL: 00468395  NKC: jo2010579712  NLA: 36539383  NSK: 000036544  NTA: 07102882X  RERO: 02-A003373930  SUDOC: 028412397  VIAF: 44312375   WorldCat (עם VIAF): 44312375
אדוארד סמית'

ערך זה עוסק ברב החובל של האונייה טיטניק. אם התכוונתם לסופר מדע בדיוני, ראו .
| --- | --- |

קפטן אדוארד סמית'
 לידה:  27 בינואר 1850 הנלי, הממלכה המאוחדת של בריטניה הגדולה ואירלנד 
 נהרג:  15 באפריל 1912 (בגיל 62) צפון האוקיינוס האטלנטי 
 מדינה:  הממלכה המאוחדת של בריטניה הגדולה ואירלנד 
 מקום מגורים:  17 Marine Crescent, Waterloo 
 מעסיק:  וייט סטאר ליין 
 פרסים והוקרה:  Decoration for Officers of the Royal Naval Reserve  Transport Medal 
 
קפטן אדוארד ג'ון סמית (באנגלית: Edward John Smith; ‏27 בינואר 1850 – 15 באפריל 1912) היה קצין בצי הסוחר הבריטי. הוא פיקד על מספר אוניות של חברת הספנות וייט סטאר ליין. הוא זכור בעיקר כרב החובל של אד"מ טיטניק, ונהרג כשהאונייה טבעה בהפלגת הבכורה שלה.
תולדות חייו > נעוריו ותחילת דרכו

סמית', בנם של אדוארד וקתרין סמית', נולד בהנליי שבסטוק-און-טרנט, אנגליה. בילדותו למד בבית הספר "אטרוריה" (Etruria), ונראה שכבר מגיל צעיר נמשך לים. ב-1867 התקבל לעבודה כנער-סיפון באונייה "סנאטור וובר" (Senator Weber), שהייתה בבעלות חברת הספנות אנדרו גיבסון (Andrew Gibson & Co) מליברפול ובפיקוד אחיו החורג ג'וזף הנקוק (Joseph Hancock). במהלך הפלגותיו הראשונות באונייה זו הגיע סמית' אל הונג קונג, סן פרנסיסקו, קלאו ויוקוהאמה.
בספטמבר 1870 עזב את ה"סנאטור וובר", ולמשך שנים אחדות עבד בכמה אוניות מפרשים, שהפליגו בעיקר לצפון אמריקה. הוא החל בהן את שירותו כמלח כשיר, הוסמך לחובל שני ב-12 באוגוסט 1871 ולחובל ראשון ב-8 באפריל 1873. ב-26 במאי 1875, בגיל 25, הוסמך לרב-חובל. ב-1876 קיבל את הפיקוד הראשון שלו על אוניית מפרשים בשם "ליזי פנל" (Lizzie Fennell) בתפוסה של 1,040 טון, ובמהלך השנתיים הבאות הוביל כותנה ומטענים אחרים מנמלי דרום ארצות הברית, כמו סבאנה וגלווסטון, אל בריטניה.
תולדות חייו > חברת "וייט סטאר"

במרץ 1880 הצטרף סמית' לחברת הספנות וייט סטאר ליין (White Star, הכוכב הלבן) כקצין רביעי באוניית קלטיק (Celtic). הוא שירת באוניות הנוסעים של החברה שהפליגו לאוסטרליה ולניו יורק, ועד מהרה קנה לו שם ומעמד. בשנת 1887 קיבל לראשונה פיקוד על אחת מאוניות החברה, אוניית הקיטור "ריפבליק" (SS Republic). שנה לאחר מכן הוסמך סמית' לרב-חובל בכיר והצטרף כלייטננט למילואי הצי המלכותי הבריטי (RNR). משמעות הדבר הייתה, כי בעת מלחמה יכול היה הצי לגייס את סמית' ואת אונייתו.
החל מ-1895 ולמשך תשע שנים היה סמית' רב החובל של אוניית הנוסעים "מג'סטיק" (SS Majestic). עם פרוץ מלחמת הבורים ב-1899 גויסו סמית' וה"מג'סטיק" והובילו חיילים בריטיים אל מושבת הכף. שתי ההפלגות שערכה האונייה לדרום אפריקה עברו ללא תקלות, וב-1903 העניק לו המלך אדוארד את ה-Transport Medal לאות הוקרה על שירותו. סמית' נחשב ל"קפטן בטוח".
ב-1904 נמסר לו הפיקוד על אחת האוניות הגדולות ביותר בעולם באותה תקופה, א/ק בלטיק (SS Baltic) – אוניית הנוסעים החדשה של חברת וייט סטאר ליין. הפלגת הבכורה שלה מליברפול לניו-יורק, שיצאה לדרכה ב-29 ביוני 1904, עברה ללא תקלות. לאחר שלוש שנות שירות ב"בלטיק" עבר סמית' לפקד על אוניית הענק החדשה השנייה שלו, אד"מ "אדריאטיק" (RMS Adriatic). גם הפעם עברה הפלגת הבכורה ללא תקלות.
במהלך פיקודו על "אדריאטיק" קיבל סמית' את מדליית "השירות הארוך" (Long Service Medal) של מילואי הצי המלכותי, ובאותה עת גם הועלה לדרגת קומנדר בחברת וייט סטאר.
תולדות חייו > הפיקוד על "אולימפיק"

סמית' קנה לו שם של אחד מרבי החובלים המנוסים ביותר בעולם, ועל כן נקרא לפקד ראשון על האונייה הראשונה בסדרה של אוניות נוסעים אוקייניות מדגם חדש, אד"מ אולימפיק (RMS Olympic). גם הפעם הייתה זו האונייה הגדולה ביותר בעולם באותה עת. הפלגת הבכורה מליברפול לניו-יורק הסתיימה בהצלחה ב-21 ביוני 1911, אך בעודה נרתקת לרציף בנמל ניו-יורק, ארעה לה תאונה קלה שהייתה סימן לבאות. תוך כדי ההתקשרות לרציף 59 - בהנחייתו של אחד מנתבי הנמל - נקלעה אחת מ-12 הגוררות שסייעו לאולימפיק לשטף הזרם שיצר המדחף הימני שלה. הגוררת חגה על עומדה, התנגשה באוניית הענק, ולזמן קצר הייתה לכודה תחת ירכתיה, אך בסופו של דבר הצליחה להשתחרר ולדדות אל הרציף.
ב-20 בספטמבר 1911 ארעה ל"אולימפיק" התאונה הגדולה הראשונה שלה, עת התנגשה באוניית המלחמה הבריטית "הוק" (Hawke) והסבה נזק כבד לחרטומה. כתוצאה מההתנגשות הוצפו שניים ממדוריה האטומים של "אולימפיק" ואחד מגלי המדחף שלה התעקם, אך היא הצליחה לדדות חזרה לנמל סאות'המפטון. בעקבות התחקיר האשים הצי המלכותי את "אולימפיק" באחריות לתאונה, כשהוא טוען כי בשל גודלה העצום יצרה האונייה אפקט שאיבה שמשך את אה"מ "הוק" לכיוון דופנה. סמית' נמצא בזמן התאונה בגשר הפיקוד.
ההתנגשות ב"הוק" הייתה אסון כלכלי לחברת "הכוכב הלבן", והשבתת אוניית הנוסעים הענקית לצורך תיקונים החמירה עוד יותר את המצב. "אולימפיק" שבה אל בלפסט, וכדי לקצר את זמן התיקונים אולצה חברת וולף אנד הרלאנד לעכב את השלמת הבנייה של "טיטניק", כדי להשתמש בציר המדחף שלה עבור "אולימפיק".
האונייה חזרה לים בפברואר 1912, איבדה את אחד מלהבי מדחפיה, וחזרה שוב אל בוני האונייה לשם תיקוני חרום. כדי להחזירה לשירות מיד, נאלצה שוב חברת וולף אנד הרלנד להסיט משאבים מה"טיטניק", ולכן נדחתה הפלגת הבכורה שלה מ-20 במרץ ל-10 באפריל.
תולדות חייו > ה"טיטניק" ומותו

רב-החובל המוערך ביותר בחברת וייט סטאר ניצב שוב בגשר הפיקוד של אוניית הקיטור הגדולה בעולם כאשר אד"מ "טיטניק" עזבה את סאות'המפטון בהפלגת הבכורה שלה. מקורות אחדים מציינים, כי סמית' החליט לפרוש מן הים בסיום הפלגת הבתולים של "טיטניק". ברם, מאמר שהתפרסם ב"מורנינג כרוניקל" ב-9 באפריל 1912 בהאליפקס, נובה סקוטיה, מספר כי קפטן סמית' יישאר בפיקוד ה"טיטניק" "עד שהחברה (וייט סטאר) תשלים את בנייתה של אוניית קיטור גדולה ויפה עוד יותר".
שלושה ימים לאחר צאת ה"טיטניק" לניו-יורק, ב־14 באפריל 1912 בשעה 23:40, התנגשה האונייה בקרחון בצפון האוקיינוס האטלנטי. היא טבעה שעתיים וארבעים דקות לאחר מכן ועימה כ-1,500 איש. סמית' סירב להינצל וצלל תהומה עם אונייתו. גופתו לא נמצאה מעולם.
לא ידוע כיצד מת סמית' בליל טביעת האונייה. ניצולים אחדים דיווחו, כי ראו אותו במים, לבוש אפודת הצלה, בעוד אחרים דיווחו כי ראו אותו על גשר הפיקוד כאשר זה הוצף מים. רוברט באלארד (Robert Ballard) טוען בספרו The Discovery of the Titanic, כי קפטן סמית' עלה לגשר וחיכה לגורלו בשעה 2:17 בלילה, שלוש דקות לפני טביעתה הסופית של האונייה, בעודו אומר לנשארים "Be British", דהיינו "היו בריטים" ושמרו על קור הרוח. גם הסרט "טיטניק" מ-1997 אוחז בגרסה זו.
הסרט מנקה מאחריות את סמית' בכך שמראה שברגע ההתנגשות לא היה נוכח בגשר הפיקוד ובא לאחר מכן לברר מה קרה. הדבר עומד בסתירה לעדויות רבות שמתעקשות על כך שסמית' היה זה שזילזל בקרחון ולא עשה די כדי להתחמק ממנו וכך נושא באחריות מסוימת לטביעתה של ה"טיטניק".
משפחה

ב-13 בינואר 1887 נישא סמית' לשרה אלינור פנינגטון (נולדה ב-17 ביוני 1861) בטקס שנערך בכנסיית סנט אוסוולד. בתחילה התגוררו השניים בליברפול, שם גם נולדה בתם, הלן מלוויל סמית'. מאוחר יותר עברה המשפחה לסאות'המפטון.
לאחר טביעת הטיטניק, בה נהרג סמית', נשארה אלמנתו לגור בסאות'המפטון, אך כעבור זמן מה עברה ללונדון. היא מתה ב-28 באפריל 1931 כשנדרסה על ידי מונית מחוץ לביתה בלונדון.
בתם היחידה של הזוג סמית׳, הלן מלוויל סמית׳, נישאה בשנת 1920 לסידני ראסל-קוק ונולדו להם שני ילדים - סיימון ופרסיליה. אך רצף האסונות לא פסק. הבעל סידני נהרג בתאונת ציד ב-1930. הבן סיימון נהרג ב-1944 בגיל 20 כאשר שירת כטייס בחיל האוויר המלכותי במלחמת העולם השנייה ואילו הבת פרסיליה הספיקה להינשא ב-1946 אך נפטרה כשנה לאחר מכן ממחלת הפוליו, בגיל 27, מבלי שהיו לה ילדים. עם מותה לא נותרו צאצאים של קפטן אדוארד סמית׳. הלן מלוויל סמית׳ עצמה נפטרה בשיבה טובה ב-1973.
טריוויה

את דמותו של קפטן אדוארד סמית' בסרט "טיטניק" מ-1997 גילם השחקן ברנרד היל.
לדברי בתו, הלן מלוויל סמית', אביה אהב סיגרים ועשן סיגרים. הוא לא התיר לאיש להיכנס לחדר עבודתו בעודו מעשן, שכן לא רצה שטבעות העשן תיפגמנה.
גם מילותיו האחרונות נותרו עלומות. אפשר שאמר "היו בריטים, נערי, היו בריטים!", או אולי "כל איש לנפשו!", או – לאחר שהוריד לכאורה תינוק אל סירת ההצלה, סירב לעזוב את האונייה באומרו: "להתראות, נערי, אני מתכוון לטבוע עם האונייה!".
כמה מניצולי ה"טיטניק" דיווחו כי סמית' ירד לסירת הצלה אך לא ניצל. אחרים סיפרו כי הציל תינוק.
פסלו ניצב בפארק ביקון, ליצ'פילד, שבאנגליה.
סמית'
זאק צ'רי

| --- | --- |

זאק צ'רי בשנת 2023
 לידה:  1 בנובמבר 1987 (בן 37) טרנטון, ניו ג'רזי, ארצות הברית ארצות הברית
 מדינה:  ארצות הברית 
 תקופת הפעילות:  מ-2015
 מקום לימודים:  Princeton Day School 
 http://www.zachcherry.com/
 פרופיל ב-IMDb
 
זאק צ'רי (באנגלית: Zach Cherry; נולד ב-1 בנובמבר 1987) הוא שחקן אמריקאי, קומיקאי אלתורים ושחקן קול (אנ'). הוא מוכר בין היתר בתור דילן ג'ורג' בסדרת המדע בדיוני והמסתורין "ניתוק" (2022–הווה) ובתור וודי תומאס בסדרת המדע בדיוני הפוסט-אפוקליפטית "פולאאוט" (2024–הווה).
ביוגרפיה

צ'רי נולד בטרנטון, ניו ג'רזי. למד בבית ספר פרינסטון (אנ') ובמכללה אמהרסט (אנ').
נשוי לאנאבלה צ'רי, מורה לאנגלית במכללה.
נוהג להופיע בתיאטרון אלתורים בניו יורק כחלק מקבוצה "חטיבת האזרחים הזקופים" (אנ'); לתחום האלתורים נחשף בצעירותו דרך מחנה קיץ של אמנות ההופעה, שיעורי אלתור במסגרת תוכנית אמנות בתיכון וקבוצת אלתורים במכללה, שאת ההצטרפות אליה הגדיר כחלק הכי חשוב בחוויית המכללה שלו.
פילמוגרפיה > קולנוע

חולי אהבה (באנגלית: The Big Sick) (2017) – בתפקיד: אחד המשתתפים במסיבה.
ספיידרמן: השיבה הביתה (באנגלית: Spider-Man: Homecoming) (2017) – בתפקיד: קלב.
An Evening with Beverly Luff Linn ‏(2018) – בתפקיד: טיירון פריס.
Irreplaceable You ‏(2018) – בתפקיד: ג'ים.
Unsane ‏(2018) – בתפקיד: דניס.
כמה רומנטי (באנגלית: Isn't It Romantic) (2019) – בתפקיד: עמית בעבודה.
Drunk Bus ‏(2020) – בתפקיד: ג'וש.
שאנג-צ'י ואגדת עשר הטבעות (באנגלית: Shang-Chi and the Legend of the Ten Rings) (2021) – בתפקיד: קלב.
ספיידרמן: אין דרך הביתה (באנגלית: Spider-Man: No Way Home) (2021) – בתפקיד: קלב. רק קול.
You Hurt My Feelings ‏(2023) – בתפקיד: ג'ים.
פילמוגרפיה > טלוויזיה

High Maintenance ‏(2015) – בתפקיד: אדם שחולה בסוכרת. פרק 1.
ברוד סיטי (באנגלית: Broad City) (2015) – בתפקיד: אדם שמתבונן מהצד. פרק 1.
Horace and Pete ‏(2016) – בתפקיד: היפסטר צעיר. פרק 1.
קימי שמידט (באנגלית: Unbreakable Kimmy Schmidt) (2016) – בתפקיד: מנהלן. פרק 1.
The Jim Gaffigan Show ‏(2016) – בתפקיד: קומיקאי. פרק 1.
Search Party ‏(2016) – בתפקיד: דאנקן. 3 פרקים.
נופל וקם (באנגלית: Crashing) (2019–2017) – בתפקיד: קווין וודס. 8 פרקים.
גירושים (באנגלית: Divorce) (2018) – פרק 1.
The Chris Gethard Show ‏(2018) – בתפקיד: רוג'ר, מנהיג מטורפי המערות. פרק 1.
The Special Without Brett Davis ‏(2018) – בתפקיד: אית'ן. פרק 1.
את (באנגלית: You) (2018) – בתפקיד: אית'ן ראסל. 9 פרקים.
I Feel Bad ‏(2018) – בתפקיד: נורמן. 13 פרקים.
Our Cartoon President ‏(2018–2020) – דיבוב: קולות שונים. 22 פרקים.
The Magicians ‏(2019) – בתפקיד: פרנקי גאלו. פרק 1.
יורשים (באנגלית: Succession) (2019) – בתפקיד: בריאן. פרק 1.
לחיות עם עצמך (באנגלית: Living with Yourself) (2019) – בתפקיד: יו. 4 פרקים.
המתמחה (באנגלית: The Resident) (2019) – בתפקיד: מרקוס ברום. פרק 1.
Most Dangerous Game ‏(2020) – בתפקיד: לוגר. 10 פרקים.
.The Last O.G ‏(2020) – בתפקיד: מיילס. 4 פרקים.
Duncanville ‏(2020–2022) – דיבוב: וולף. 35 פרקים.
Helpsters ‏(2021) – בתפקיד: טרופי טוד. פרק 1.
השבוע שעבר עם ג'ון אוליבר (באנגלית: Last Week Tonight with John Oliver) (2021) – בתפקיד: עובד מספר 3. פרק 1.
ניתוק (באנגלית: Severance) (2022–הווה) – בתפקיד: דילן ג'ורג'. תפקיד קבוע.
The Great American Baking Show ‏(2022–הווה) – בתפקיד: עצמו, מנחה. 12 פרקים.
מסע בין כוכבים: סיפונים תחתונים (באנגלית: Star Trek: Lower Decks) (2023) – בתפקיד: אמאדו. פרק 1.
פולאאוט (באנגלית: Fallout) (2024) – בתפקיד: וודי תומאס. 5 פרקים.
הערות שוליים

↑  Jeff Edelstein ( January 24, 2025). ‘Severance’ is the single best piece of entertainment going right now. Trentonian. Retrieved January 30, 2025
1 2  Katherine Duke (May 12, 2017). Addicted to Laughs. Amherst College. Retrieved January 30, 2025
↑  Sarah Bahr (April 6, 2024). How Zach Cherry, Actor From ‘Severance,’ Spends His Sundays. The New York Times. Retrieved January 30, 2025
↑  Camille Moore (March 5, 2022). 10 Things You Didn’t Know about Zach Cherry. TVovermind. Retrieved January 30, 2025
| --- | --- |
בקרת זהויות :  LCCN: no2022116625  VIAF: 5595172729671206290004   WorldCat (עם VIAF): 5595172729671206290004
אלכסנדר קוך

| --- | --- |

 לידה:  24 בפברואר 1988 (בן 36) Grosse Pointe Park, ארצות הברית 
 מדינה:  ארצות הברית 
 תקופת הפעילות:  מ-2011 
 מקום לימודים:  Grosse Pointe South High School (2006)  אוניברסיטת דהפול 
 פרופיל ב-IMDb
 
אלכסנדר קוך (באנגלית: Alexander Koch; נולד ב-24 בפברואר 1988) הוא שחקן אמריקאי.
ביוגרפיה

אלכסנדר קוך נולד וגדל בדטרויט, מישיגן. שורשיו הם איטלקים, גרמניים ולבנונים. קוך הוא בנם של יוסף וג'ויה קוך. יש לו שתי אחיות גדולות, אשלי ומישל. אביו היה עוזר התובע של מחוז וויין. "זה היה סוג של היכרות ראשונה שלי עם משחק, כי הייתי הולך איתו לאולם וצופה בו עובד", סיפר קוך על אביו שמת ב-2001.
קוך סיים את לימודיו בתיכון גרוס פוינט סאות' בשנת 2006. קוך היה מעורב מאוד בהפקות תיאטרון מקומיות ותיכוניות.
הוא למד בבית הספר לתיאטרון באוניברסיטת דפול (אנ') והופיע במספר הצגות במהלך לימודיו. בשנת 2012, הוא קיבל תואר ראשון במשחק. קוך ערך את הופעת הבכורה שלו בתור "פרנק" בסרט הקצר העצמאי של אדי אוקיף "The Ghosts".
בין 2013 ל-2015 הוא שיחק בתפקיד קבוע בסדרה של ג'וניור רני בסדרת הדרמה של CBS "בתוך הבועה", המבוססת על רומן מאת סטיבן קינג.
ב-2020 הופיע בעונה החמישית של "לוציפר" בתור מושא האהבה החדש של אלה לופז, פיט דיילי.
ב-2023 הופיע בסרט "מבוא לאושר" של נטפליקס בתור דאנקן, אחיה של הלן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | Brüder im Herrn | מארק | סרט קצר |
| 2011 | The Ghosts | פרנק | סרט קצר |
| 2011 | Winter | צ'רלי | סרט קצר |
| 2016 | Always Shine | מאט |  |
| 2017 | Maya Dardel | פול |  |
| 2018 | Big Fork | קיפטון |  |
| 2020 | Black Bear | מייק |  |
| 2020 | Sightless | קלייטון |  |
| 2023 | מבוא לאושר | דאנקן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | Underemployed |  | פרק: "The Trivial Pursuit" |
| 2013–2015 | בתוך הבועה | ג'יימס "ג'וניור" רני | תפקיד ראשי (39 פרקים) |
| 2017 | חונה | מארק | סרט טלוויזיה |
| 2018 | Sorry for Your Loss | ניקולס שוואבאק | פרק: "I Want a Party" |
| 2019 | The Code | משורר | 3 פרקים |
| 2020 | לוציפר | פיט דיילי | 3 פרקים |
| 2022 | חוק וסדר: מדור מיוחד | ניק פירס (לוק) | פרק 1 |
פילמוגרפיה > קליפים

| שנה | שיר | אמן (ים) | במאי (ים) | תפקיד |
| --- | --- | --- | --- | --- |
| 2017 | Issues | ג'וליה מייקלס | טביתה דנהולם | מנהיג גברי |
| 2019 | משהו לעשות | Vivian Girls | ג'ייסון לסטר | החבר של קאסי |
הערות שוליים

1 2  "Grosse Pointe Park native Alexander Koch adds tense menace to 'Under the Dome' | Detroit Free Press". freep.com. נבדק ב-16 ביולי 2013. {{cite web}}:  (עזרה)
↑  Meet metro Detroit native who plays scary Junior on 'Under the Dome' | Detroit Free Press | freep.com
↑  Lauren Yapalater (27 ביוני 2013). "The Moment Has Come To Be Obsessed With Alexander Koch". Buzzfeed.com. נבדק ב-16 ביולי 2013. {{cite web}}:  (עזרה)
↑  "5 Questions with 'Under The Dome's' Alexander Koch". ETonline.com. 29 באפריל 2013. אורכב מ-המקור ב-5 ביולי 2013. נבדק ב-16 ביולי 2013. {{cite web}}:  (עזרה)
↑  Mark Blankenship (5 ביולי 2013). "Screen Habits: 'Under the Dome' Actor Alexander Koch | Tribeca". Tribecafilm.com. אורכב מ-המקור ב-19 ביולי 2013. נבדק ב-16 ביולי 2013. {{cite web}}:  (עזרה)
↑  "Alexander Koch Talks Under The Dome, Being a Stephen King Fan, and More". Collider. ביולי 2013. נבדק ב-16 ביולי 2013. {{cite web}}:  (עזרה)
↑  Andreeva, Nellie (23 בינואר 2013). "Natalie Martinez & Alex Koch Cast In CBS' 'Under The Dome' Series". Deadline.com. נבדק ב-16 ביולי 2013. {{cite web}}:  (עזרה)
↑  "DePaul grad goes to 'Dome' - Chicago Sun-Times". Suntimes.com. נבדק ב-16 ביולי 2013. {{cite web}}:  (עזרה)
| --- | --- |
בקרת זהויות :  ISNI: 0000 0004 4617 409X  LCCN: no2015007799  NTA: 386034648  VIAF: 314816016   WorldCat (עם VIAF): 314816016
יוסף כהן (סופר)

| --- | --- |

 לידה:  15 בדצמבר 1981 (בן 43) י"ט בכסלו תשמ"א שכונת הדר, חיפה, ישראל
 לאום:  יהודי
 שפות היצירה:  עברית
 יצירות בולטות:  אלף דמעות, זליג ויהודה
 תקופת הפעילות:  מ-2001
יוסף כהן (נולד ב-י"ט בכסלו, 15 בדצמבר 1981) הוא סופר, מחבר ספרי מתח, פרוזה וספרי ילדים.
ביוגרפיה

כהן נולד בשכונת הדר בחיפה. בילדותו התחנך בתלמוד תורה תורת אמת בחיפה ובנעוריו למד בישיבת "קרן אורה" בכרמיאל ובישיבת פחד יצחק בירושלים.
פרסם כ־100 ספרים. את ספר הביכורים שלו "אלף דמעות" כתב כהן לפני גיל עשרים, והוציאו לאור כחמש שנים מאוחר יותר, כתלמיד בישיבת דרך ה' בהר נוף.
כהן מתמקד בעיקר בכתיבת ספרי הומור, מתח ורומנים היסטוריים, וגם בספרים לילדים ונוער לציבור החרדי. ספריו יצאו לרוב לאור בהוצאת "יפה נוף" ונמכרים בעיקר בריכוזים חרדיים.
סדרת הספרים זליג שפורסמה תחת השם י. כהן, מתארת דמות מרובת ילדים, מצחיקה ומשעשעת.
את ספרו החטוף המתבסס על המתקפה בדרום הארץ בשבעה לאוקטובר, הוא כתב בפחות מחודשיים.
חלק מספריו תורגמו לאנגלית. ספרו "יהודה", רומן היסטורי על תקופת בית שני, יצא גם תחת השם "Sacrifice".
ספריו (רשימה חלקית)

אלף דמעות \ סיפורת
שלבים \ סיפורת
צף מעל המים \ סיפורת
יהודה \ רומן היסטורי.
דירה לכל ילד – הדרכה כלכלית על פי דברי חז"ל.
אורי וחברים \ (45 כרכים) סדרה לפעוטות.
גורל חתום \ מתח \ בני נוער.
ברווז גרעיני \ מתח \ בני נוער.
המלך האחרון \ מתח \ בני נוער.
מעבר לאופק \ מתח \ בני נוער.
זליג (32 כרכים) \ ילדים \ נוער.
חבורת הבלשים והתוכי 1,2,3 \ ילדים.
המתחזה  \ מתח.
תיק 8900  \ מתח.
תעלומה ברומא  \ מתח.
כנפיים סדוקות  \ מתח.
חתול אשמורת  \ מתח.
שתיקת הזאבים  \ מתח.
אבנים נשברות  \ רומן היסטורי - מבוסס על הספר יהודה.
אנטונינוס  \ רומן היסטורי - מבוסס על הספר יהודה.
זנב הלקרדה  \ מתח.
החטוף  \ מתח.
ספרים שתורגמו

Sacrifice – הספר יהודה
סדרת הספרים - זליג
Scarlet

Scarlet הוא אלבום האולפן הרביעי של הזמרת-יוצרת והראפרית האמריקאית דוג'ה קאט. האלבום יצא לאור ב-22 בספטמבר 2023, בהוצאת חברות התקליטים קימוסבי רקורדס ו-RCA רקורדס. האלבום נוצר בהשראת ההתפכחות של קאט ממוזיקת פופ וחוסר שביעות רצון מבקרי מוזיקה שהטילו ספק במעמדה כראפרית. היא רצתה ליצור אלבום בסגנון אחר מאלבומה השלישי, Planet Her‏ (2021). מבחינה מוזיקלית, האלבום מתרכז בעיקר סביב ז'אנרים כמו היפ הופ ו-R&B; משמע מסמן יציאה מצלילי מוזיקת הפופ האופייניים לה. על מנת לקדם את האלבום, קאט יצאה לסיבוב ההופעות "The Scarlet Tour"; הוא נחשב לסיבוב ההופעות הראשון שלה באמריקה הצפונית בתור אומנית עצמאית.
הסינגל השיווקי הראשון"Attention", יצא לןור ב-16 ביוני 2023. אחריו יצא לאור ב-4 באוגוסט הסינגל המוביל מתוך האלבום, "Paint the Town Red", שזכה להצלחה מסחרית אדירה, והפך לשיר הסולו הראשון של קאט שדורג בראש מצעד הבילבורד הוט 100 ומצעד הסינגלים הבריטי. "Demons" ו-"Balut" יצאו לאור כסינגלים שיווקיים ב-1 וב-15 בספטמבר.